CELEX: C2004/094/47
Language: fi
Date: 2004-04-17 00:00:00
Title: Asia C-69/04: Tribunale Civitavecchia 12.1.2004 tekemällään päätöksellä esittämä ennakkoratkaisupyyntö asiassa Ligabue Gate Gourmet Roma SpA:n konkurssipesän pesänhoitajat vastaan LSG Sky Chefs SpA ym.

17.4.2004   
            
            
               FI
            
            
               Euroopan unionin virallinen lehti
            
            
               C 94/22
            
         Tribunale Civitavecchia 12.1.2004 tekemällään päätöksellä esittämä ennakkoratkaisupyyntö asiassa Ligabue Gate Gourmet Roma SpA:n konkurssipesän pesänhoitajat vastaan LSG Sky Chefs SpA ym.
   (Asia C-69/04)
   (2004/C 94/47)
   Tribunale Civitavecchia, on pyytänyt 12.1.2004 tekemällään päätöksellä, joka on saapunut yhteisöjen tuomioistuimeen 16.2.2004, Euroopan yhteisöjen tuomioistuimelta ennakkoratkaisua asiassa Ligabue Gate Gourmet Roma SpA:n konkurssipesän pesänhoitajat vastaan LSG Sky Chefs SpA ym.., seuraavaan kysymykseen:
   Onko neuvoston 15.10.1996 antaman direktiivin 96/67/EY (1) 18 artiklan, sitä yhdessä yhteisön oikeuden periaatteiden ja erityisesti EY 49 artiklan (aiemmin 59 artikla) kanssa tulkittaessa, vastaisena pidettävä 13.1.1999 annetun decreto legislativon nro 18 14 §:ää, jonka mukaan lentokenttäpalvelujen tarjoajien on otettava palvelukseensa siirtyvää henkilökuntaa, millä rajoitetaan mahdollisuuksia päättää yrityksen strategioista, jotka koskevat omien työntekijöiden valintaa, määrää ja palkkausta?
   
      (1)  Neuvoston direktiivi 96/67/EY, annettu 15 päivänä lokakuuta 1996, pääsystä maahuolinnan markkinoille yhteisön lentoasemilla. EYVL L 272, 25.10.1996, s. 36—45.